ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 15 /2556เรื่อง หลักเกณฑ์ เงื่อนไข และวิธีการจัดการกองทุน (ฉบับที่ 11)\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 129 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย ประกอบกับข้อ 17 โดยได้รับความเห็นชอบจากคณะกรรมการกํากับตลาดทุน และข้อ 19(2) และ (6) แห่งประกาศคณะกรรมการกํากับตลาดทุน ที่ ทน. 27/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552 สํานักงานออกข้อกําหนดไว้ดังต่อไปนี้ข้อ ๑ ให้เพิ่มความต่อไปนี้เป็นหมวด 8/1 หลักเกณฑ์เพิ่มเติมของกองทุนรวมหมวดอุตสาหกรรมที่มุ่งลงทุนในหมวดพัฒนาอสังหาริมทรัพย์ ข้อ 123/1 ข้อ 123/2 ข้อ 123/3 และข้อ 123/4 ของภาค 2 การจัดการกองทุนรวม แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 23/2552 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 28 กรกฎาคม พ.ศ. 2552 หมวด ๘/๑ หลักเกณฑ์เพิ่มเติมของกองทุนรวมหมวดอุตสาหกรรม ที่มุ่งลงทุนในหมวดพัฒนาอสังหาริมทรัพย์ \_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๒๓/๑ ความในหมวดนี้มิให้ใช้บังคับกับกองทุนรวมเพื่อการเลี้ยงชีพข้อ ๑๒๓/๒ ในกรณีที่กองทุนรวมหมวดอุตสาหกรรมที่มุ่งลงทุนในหมวดพัฒนาอสังหาริมทรัพย์ได้รับประโยชน์ตอบแทนเป็นเงินปันผลหรือเงินตอบแทนอื่นในลักษณะเดียวกันจากการลงทุนในทรัพย์สินประเภทใดประเภทหนึ่งดังต่อไปนี้ ให้บริษัทจัดการกองทุนรวมนําเงินดังกล่าวจ่ายเป็นเงินปันผลแก่ผู้ถือหน่วยลงทุนของกองทุนรวม อย่างน้อยหนึ่งครั้งในรอบปีบัญชีที่ได้รับประโยชน์ตอบแทน โดยให้ปฏิบัติตามหลักเกณฑ์ที่กําหนดในข้อ 123/3 และข้อ 123/4 (1) หน่วยลงทุนของกองทุนรวมอสังหาริมทรัพย์ (2) หน่วยทรัสต์ตามประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ (3) ตราสารของกองทุนอสังหาริมทรัพย์ต่างประเทศที่มีการลงทุนในอสังหาริมทรัพย์ ในประเทศไทย ไม่ว่าจะเป็นการลงทุนโดยตรง หรือโดยอ้อมผ่านการลงทุนในหน่วยลงทุนตาม (1) หรือหน่วยทรัสต์ตาม (2) รวมกันไม่น้อยกว่าร้อยละสามสิบของมูลค่าทรัพย์สินสุทธิล่าสุด ณ วันปิดสมุดทะเบียนเพื่อจ่ายประโยชน์ตอบแทนจากการลงทุนของกองทุนนั้น (4) หน่วยลงทุนของกองทุนรวมต่างประเทศที่มีการลงทุนในอสังหาริมทรัพย์ในประเทศไทย ไม่ว่าจะเป็นการลงทุนโดยตรง หรือโดยอ้อมผ่านการลงทุนในหน่วยลงทุนตาม (1) หน่วยทรัสต์ตาม (2) หรือตราสารตาม (3) รวมกันไม่น้อยกว่าร้อยละสามสิบของมูลค่าทรัพย์สินสุทธิล่าสุด ณ วันปิดสมุดทะเบียนเพื่อจ่ายประโยชน์ตอบแทนจากการลงทุนของกองทุนนั้นข้อ ๑๒๓/๓ ให้บริษัทจัดการกองทุนรวมจ่ายเงินปันผลแก่ผู้ถือหน่วยลงทุนไม่น้อยกว่าผลลัพธ์ที่คํานวณจากประโยชน์ตอบแทนที่ได้รับหักด้วยค่าใช้จ่ายทุกประเภทในรอบระยะเวลาบัญชีที่จะจ่ายเงินปันผล เว้นแต่กรณีดังต่อไปนี้ (1) กรณีที่กองทุนรวมมีกําไรสุทธิหรือกําไรสะสมในรอบระยะเวลาบัญชีที่มีการจ่ายเงินปันผล แต่รายการกําไรสุทธิหรือกําไรสะสมทั้งสองรายการดังกล่าวมียอดเงินน้อยกว่าจํานวนเงินปันผลที่คํานวณได้ ให้บริษัทจัดการกองทุนรวมจ่ายเงินปันผลเท่ากับยอดกําไรสุทธิหรือกําไรสะสมนั้น แล้วแต่จํานวนใดจะมากกว่า (2) กรณีที่เงินปันผลที่จะจ่ายเมื่อคํานวณแล้วเป็นจํานวนเงินน้อยกว่ายี่สิบห้าสตางค์ต่อหน่วยลงทุน บริษัทจัดการกองทุนรวมอาจงดจ่ายเงินปันผลดังกล่าวก็ได้ ทั้งนี้ สําหรับกองทุนรวมที่มีนโยบายในการจ่ายเงินปันผลมากกว่าหนึ่งครั้งในรอบปีบัญชี ให้นํายอดเงินปันผลที่คํานวณได้น้อยกว่ายี่สิบห้าสตางค์ต่อหน่วยลงทุนนั้นไปรวมคํานวณกับการจ่ายเงินปันผลในครั้งต่อไปของรอบปีบัญชีเดียวกันด้วยข้อ ๑๒๓/๔ ให้บริษัทจัดการกองทุนรวมจ่ายเงินปันผลตามหมวดนี้ให้แก่ผู้ถือหน่วยลงทุนให้แล้วเสร็จภายในเก้าสิบวันนับแต่วันสิ้นรอบระยะเวลาบัญชีที่จะจ่ายเงินปันผล"ข้อ ๒ ในกรณีที่กองทุนรวมหมวดอุตสาหกรรมที่มุ่งลงทุนในหมวดพัฒนาอสังหาริมทรัพย์ซึ่งได้รับอนุมัติให้จัดตั้งก่อนประกาศนี้มีผลใช้บังคับและโครงการจัดการกองทุนรวมไม่เป็นไปตามหลักเกณฑ์ในหมวด 8/1 ที่เพิ่มเติมโดยประกาศนี้ กองทุนรวมดังกล่าวอาจขอรับความเห็นชอบการแก้ไขเพิ่มเติมโครงการเพื่อให้เป็นไปตามที่กําหนดต่อสํานักงานได้ ภายใต้หลักเกณฑ์ดังต่อไปนี้ (1) ให้บริษัทจัดการกองทุนรวมยื่นคําขอต่อสํานักงานเป็นหนังสือโดยระบุระยะเวลาซึ่งการแก้ไขเพิ่มเติมโครงการจะมีผลใช้บังคับ ทั้งนี้ ระยะเวลาดังกล่าวต้องไม่น้อยกว่าหกสิบวันนับแต่วันที่บริษัทจัดการกองทุนรวมยื่นขอรับความเห็นชอบต่อสํานักงาน (2) ในการยื่นคําขอตาม (1) ให้บริษัทจัดการกองทุนรวมยื่นรายละเอียดของโครงการที่จะแก้ไขเพิ่มเติมพร้อมทั้งคํารับรองของผู้ดูแลผลประโยชน์ด้วย เมื่อสํานักงานได้รับคําขอและเอกสารหลักฐานที่ครบถ้วนตามวรรคหนึ่งแล้ว ให้ถือว่าสํานักงานให้ความเห็นชอบให้แก้ไขเพิ่มเติมโครงการได้ โดยให้บริษัทจัดการกองทุนรวมปฏิบัติดังนี้ (1) แจ้งรายละเอียดการแก้ไขเพิ่มเติมโครงการไปยังผู้ถือหน่วยลงทุนทุกราย และประกาศในหนังสือพิมพ์รายวันแห่งท้องถิ่นอย่างน้อยหนึ่งฉบับภายในสิบห้าวันนับแต่วันที่สํานักงานให้ความเห็นชอบ (2) งดเก็บค่าธรรมเนียมการรับซื้อคืนหน่วยลงทุนจากผู้ถือหน่วยลงทุนทุกราย จนกว่าโครงการที่ขอแก้ไขเพิ่มเติมจะมีผลใช้บังคับข้อ ๓ ให้กองทุนรวมหมวดอุตสาหกรรมที่มุ่งลงทุนในหมวดพัฒนาอสังหาริมทรัพย์ที่ได้รับอนุมัติให้จัดตั้งก่อนประกาศนี้มีผลใช้บังคับและโครงการจัดการกองทุนรวมไม่เป็นไปตามหลักเกณฑ์ในหมวด 8/1 ที่เพิ่มเติมโดยประกาศนี้ และไม่ได้ขอรับความเห็นชอบการแก้ไขเพิ่มเติมโครงการตามข้อ 2 ยังคงสามารถดําเนินการตามโครงการดังกล่าวต่อไปได้ แต่จะเสนอขายหน่วยลงทุนของกองทุนรวมนั้นเพิ่มเติมได้ต่อเมื่อได้ดําเนินการแก้ไขโครงการให้เป็นไปตามหลักเกณฑ์ใน หมวด 8/1 แล้วข้อ ๔ ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2556 เป็นต้นไปผู้มีอํานาจลงนาม - ประกาศ ณ วันที่ 29 พฤษภาคม พ.ศ. 2556-------------------------------------- (นายวรพล โสคติยานุรักษ์) เลขาธิการสํานักงานคณะกรรมการกํากับหลักทรัพย์และตลาดหลักทรัพย์